
«كَيْفَ أَدْخُلُ فِي الإِسْلاَمِ؟»
مُتَرْجَمَةٌ إِلَى اللُّغَةِ: الآسامية
মই ইছলামত কেনেকৈ প্ৰৱেশ কৰিম?

غفر الله له ولوالديه ولمن أعانه على إخراج هذا الكتاب

قامَ بتَرجَمَتِها: رفيق الإسلام بن حبيب الرحمن -وفَّقَهُ اللهُ وسَدَّدَهُ-
অনুবাদ
শ্বাইখ ৰফিকুল ইছলাম বিন হাবীবুৰ ৰহমান


الطَّبعة الأولى
প্ৰথম প্ৰকাশ

	باللغة الآسامية            অসমীয়া 

	প্ৰশ্ন
	উত্তৰ

	ইছলামত প্ৰৱেশ কৰা সহজনে?
	 হয়। ইছলামত প্ৰৱেশ কৰিবলৈ কোনো মধ্যস্ততাৰ প্ৰয়োজন নাই। ইছলাম গ্ৰহণ কৰা একেবাৰে সহজ। 

	মই ইছলামত প্ৰৱেশ কৰিবলৈ খৰখেদা কৰা উচিতনে? নে কোনো উচিত সময়ৰ বাবে অপেক্ষা কৰা ভাল? নে আগতে জটিলতাবোৰ আঁতৰাই লোৱা উচিত?
	সৎকৰ্মত ততাতৈয়া কৰাটো জৰুৰী। গতিকে ইছলাম গ্ৰহণত পলম কৰিলে হয়তো পিছলৈ এনেকুৱা কোনো ঘটনা ঘটিব পাৰে যাৰ ফলত ইছলাম গ্ৰহণত বাধাৰ সৃষ্টি হ’ব। অথবা ইয়াৰ আগতে আপোনাৰ মৃত্যু হ’ব পাৰে। এতেকে ইছলাম গ্ৰহণ কৰাটো হৈছে এটা লাভজনক ব্যৱসায়ৰ দৰে। লাভজনক ব্যৱসায় আপুনি যিমান খৰখেদা কৰি আৰম্ভ কৰিব, সিমানেই লাভান্বিত হ’ব।

	ইছলাম গ্ৰহণ কৰিবলৈ কি কৰিব লাগে?
	ইছলাম গ্ৰহণ কৰিবলৈ কেৱল এই কথাৰ সাক্ষ্য দিয়াটোৱে যথেষ্ট। أَشْهَدُ أَنْ لَا إِلَهَ إِلَّا اللهُ، وَأَشْهَدُ أَنَّ مُحَمَّدًا عَبْدُهُ وَرَسُولُهُ মই সাক্ষ্য দিওঁ যে, আল্লাহৰ বাহিৰে আন কোনো সত্য উপাস্য নাই আৰু মুহাম্মদ (চাল্লাল্লাহু আলাইহি অছাল্লাম) হৈছে আল্লাহৰ বান্দা আৰু তেওঁৰ ৰাছুল।

	এই কথাষাৰ কোনটো ভাষাত ক’ব লাগিব?
	আপুনি যিটো ভাষা ভালকৈ জানে সেইটো ভাষাত ক’লেও কোনো অসুবিধা নাই। আৰবী ভাষাতে যে ক’ব লাগিব এইটো জৰুৰী নহয়।

	অৰ্থ নজনাকৈ এইটো ক’লে হ’বনে?
	নহয়। বৰং অৰ্থসহ জানি বুজি উচ্চাৰণ কৰাটো জৰুৰী। লগতে ইয়াত যি স্বীকৃতি দিয়া হৈছে তাৰ প্ৰতি বিশ্বাস কৰা উচিত আৰু সেইমতে আমল কৰা উচিত।

	 “আশ্বহাদু” শব্দৰ অৰ্থ কি?
	ইয়াৰ অৰ্থ হৈছেঃ মই অন্তৰেৰে বিশ্বাস কৰি, মুখেৰে স্বীকৃতি দিওঁ আৰু অংগ-প্ৰত্যংগৰ জৰিয়তে ইয়াৰ দাবীসমূহৰ প্ৰতি আমল কৰোঁ।

	“লা ইলা-হা ইল্লাল্লাহ” ৰ অৰ্থ কি?
	ইয়াৰ অৰ্থ হৈছে, আল্লাহৰ বাহিৰে আন কোনো সত্য উপাস্য নাই।

	 “আন্না মুহাম্মাদান আব্দুহু অৰাছুলুহ”ৰ অৰ্থ কি?
	ইয়াৰ অৰ্থ হৈছেঃ মুহাম্মদ হৈছে আল্লাহৰ এজন বান্দাহ, তেওঁ কোনো উপাস্য নহয়। লগতে তেওঁ হৈছে এজন ৰাছুল, সেয়ে তেওঁক অস্বীকাৰ কৰা উচিত নহয়। 
এই সাক্ষ্য দিয়াৰ পিছত, তেওঁ দিয়া যাৱতীয় সংবাদ বিশ্বাস কৰা জৰুৰী হৈ পৰে। লগতে জৰুৰী হৈ পৰে তেওঁৰ আনুগত্য কৰা, লগতে তেওঁ নিষেধ কৰা বস্তুবোৰৰ পৰা বিৰত থকা, তেওঁৰ ছুন্নতৰ অনুসৰণ কৰা আৰু অনুকৰণ কৰা অনিবাৰ্য হৈ পৰে। 

	ঠিক আছে বাৰু এইখিনি বুজিলোঁ। এতিয়া মোৰ কৰণীয় কি?
	এতিয়া আপুনি প্ৰথমে মোৰ সৈতে কওকঃ “আশ্বহাদু আন লা ইলা-হা ইল্লাল্লাহ, ওৱা আশ্বহাদু আন্না মুহাম্মাদান আব্দুহু অৰাছুলুহ”। মই সাক্ষ্য দিওঁ যে, আল্লাহৰ বাহিৰে আন কোনো সত্য উপাস্য নাই আৰু মুহাম্মদ (চাল্লাল্লাহু আলাইহি অছাল্লাম) হৈছে আল্লাহৰ ৰাছুল।

	এতিয়া মই মুছলিম হৈ গ’লোঁনে?
	হয়। আলহাম্দুলিল্লাহ, এতিয়া আপুনি মুছলিম। আপোনাৰ ওপৰত আল্লাহৰ এইটো এটা মহা অনুগ্ৰহ।

	মই এজন মুছলিম হিচাপে আপুনি মোক কি উপদেশ দিব?
	মই আপোনাক এইটোৱে উপদেশ দিম যে, আপুনি আল্লাহৰ ওচৰত দুআ কৰক, তেওঁ যেন আপোনাক তেওঁৰ দ্বীনৰ ওপৰত অটল ৰাখে আৰু সৎসঙ্গীৰ লগত থাকিবলৈ সুযোগ দিয়ে, যিয়ে ধৰ্মীয় ক্ষেত্ৰত আপোনাক সহায় কৰিব। লগতে উপদেশ দিম আপুনি ইছলামৰ বিধি-বিধান সম্পৰ্কে জ্ঞান অৰ্জন কৰক, আৰু উপযুক্ত সময় আৰু পৰিৱেশতহে মুছলিম হোৱা বুলি প্ৰকাশ কৰিব।

	এই ক্ষেত্ৰত মোৰ বাবে উত্তম দুআ কোনটো?
	﴿ اِهْدِنَا الصِّرَاطَ الْمُسْتَقِيْمَ ﴾[الفاتحة]. অৰ্থঃ হে আল্লাহ! আমাক সঠিক পথ দেখুৱাই দিয়া।

	আটাইতকৈ সহজ দুআ কোনটো?
	আটাইতকৈ সহজ দুআ হৈছে ﴿بِسْمِ اللّٰهِ﴾ বিছমিল্লাহ, এইটো মছজিদত আৰু ঘৰত প্ৰৱেশ কৰাৰ সময়ত আৰু ওলোৱাৰ সময়ত পঢ়িব লাগে। এইদৰে কোৰআন তিলাৱত কৰাৰ সময়ত, গোছল কৰাৰ আগত, কাপোৰ খোলাৰ সময়ত, অজু কৰাৰ আগত, পানাহাৰ কৰাৰ আগত....... ইত্যাদি ঠাইত পঢ়িব লাগে।

	ইছলাম গ্ৰহণ কৰাৰ পূৰ্বে মই যিবোৰ গুনাহ কৰিছিলোঁ সেইবোৰৰ বিধান কি?
	ইছলাম গ্ৰহণ কৰিলে পূৰ্বৰ সকলো গুনাহ মাফ হৈ যায়। কেৱল বান্দাৰ সৈতে সম্পৰ্কীয় গুনাহবোৰৰ বাহিৰে। যদি কাৰোবাৰ অধিকাৰ খৰ্ব কৰা হৈছিল তেন্তে সেইটো ঘূৰাই নিদিয়ালৈকে গুনাহ ক্ষমা নহয়।

	শ্বাহাদাহ উচ্চাৰণ কৰাৰ পিছত মই এতিয়া কি কৰিব লাগিব?
	এতিয়া আপুনি প্ৰথমে ভালকৈ গোছল কৰিব লাগিব।

	গোছল কিয় কৰিম?
	প্ৰথমঃ মুছলিমে কোনো বিধানৰ ক্ষেত্ৰতে কিয় বুলি নকয়। বৰং তেওঁলোকে কয়ঃ ﴿سَمِعْنَا وَاَطَعْنَا﴾[النُّور:51] আমি শুনিলোঁ আৰু মানিলোঁ।
দ্বিতীয়ঃ আপুনি গোছল এইকাৰণে কৰিব লাগিব যে, যিদৰে আপুনি আপোনাৰ আভ্যন্তৰীণ দিশটো পৱিত্ৰ কৰিছে, সেইদৰে আপোনাৰ বাহ্যিক দিশটোও পৰিস্কাৰ-পৰিচ্ছন্ন আৰু পৱিত্ৰ কৰিব লাগিব।

	আচ্ছা ঠিক আছে, তেন্তে গোছল কেনেকৈ কৰিব লাগিব?
	অন্তৰেৰে গোছল কৰাৰ নিয়্যত কৰি বিছমিল্লাহ বুলি কওক আৰু গোটেই শৰীৰ পানীৰে ভালকৈ ধুই লওক।

	গোছল কৰাৰ পিছত কি কৰিম?
	গোছল কৰাৰ পিছত নামাজৰ সময় হ’লে নামাজ পঢ়িব।

	মোৰ পক্ষে নামাজ পঢ়া জটিল, কাৰণ নামাজত যি যি ক’ব লাগে আৰু যি যি কৰিব লাগে সেয়া মই ভালকৈ নাজানো?
	ইছলাম একেবাৰে সহজ ধৰ্ম। ইয়াত কোনো জটিলতা নাই। আলহাম্দুলিল্লাহ।

	তেন্তে মই নামাজ কেনেকৈ পঢ়িম?
	মই যেনেকৈ নামাজ পঢ়িম, আপুনি মোৰ অনুসৰণ কৰক। অথবা নামাজ শিক্ষাৰ ভিডিঅ চাওক। মাহাদুচ্ছুন্নাহ নামক ইউটিউব চেনেলত আপুনি কেইবাটাও ভাষাত ইয়াৰ ভিডিঅ পাব। তলত ইয়াৰ লিংক দিয়া আছে।

	নামাজৰ পিছত মোৰ আৰু শিকিবলগীয়া কি আছে?
	আপুনি ইছলামৰ মৌলিক পাঁচটা স্তম্ভ সম্পৰ্কে জ্ঞান অৰ্জন কৰক। ইয়াৰ পিছত ঈমানৰ আৰকান সম্পৰ্কে জ্ঞান অৰ্জন কৰক। এইদৰে আপুনি ইছলামৰ প্ৰতিটো বিষয় জনাৰ আৰু শিকাৰ চেষ্টা কৰক।

	ইছলাম সম্পৰ্কে অধিক জানিবলৈ আপুনি মোক কোনবোৰ বেৱছাইট ভিজিট কৰাৰ উপদেশ দিব?
	মই আপোনাক সৰ্বোচ্চ উলামা পৰিষদৰ ৱেবছাইট আৰু ছৌদি আৰবৰ দাৱাহ চেণ্টাৰসমূহৰ বেৱছাইট ভিজিট কৰিবলৈ উপদেশ দিম।

	মোৰ অমুছলিম আত্মীয়সকলৰ সৈতে মই কেনেকুৱা ব্যৱহাৰ কৰিম?
	আপুনি সেইদৰেই ব্যৱহাৰ কৰিব, যিদৰে নবী চাল্লাল্লাহু আলাইহি অছাল্লামে অমুছলিমৰ সৈতে ব্যৱহাৰ কৰিছিল। তেখেতে নিজৰ চৰিত্ৰ, আচাৰ-আচৰণ, ভাল ব্যৱহাৰ আৰু উত্তম কথাৰ দ্বাৰা অমুছলিমসকলক ইছলামৰ প্ৰতি আহ্বান কৰিছিল।

	এনেকুৱা লোকৰ বিষয়ে আপুনি কি ক’ব, যিয়ে ইছলাম গ্ৰহণ কৰিব বিচাৰে কিন্তু আত্মীয়সকলক ইছলাম গ্ৰহণ কৰা বুলি জনাব নিবিচাৰে?
	ইছলাম গ্ৰহণ কৰিলেই যে, বেলেগৰ সন্মুখত নিজকে মুছলিম হিচাপে প্ৰমাণ কৰিব লাগিব সেয়া জৰুৰী নহয়। এইটো আল্লাহ আৰু আপোনাৰ মাজত থাকিলেই যথেষ্ট।

	ইছলামৰ আটাইতকৈ পৱিত্ৰ আৰু উত্তম গ্ৰন্থ কোনখন?
	আটাইতকৈ উত্তম গ্ৰন্থখন হৈছে কোৰআন। এইখন হৈছে আল্লাহৰ বাণী।

	কোৰআনৰ আটাইতকৈ গুৰুত্বপূৰ্ণ ছুৰা কোনটো?
	আটাইতকৈ গুৰুত্বপূৰ্ণ ছুৰাটো হৈছে, ছুৰা আল-ফাতিহা। এইকাৰণেই আমি এই ছুৰাটো নামাজৰ প্ৰত্যেক ৰাকাততে পাঠ কৰোঁ।

	কোৰআনৰ আটাইতকৈ মহান আয়াত কোনটো?
	কোৰআনৰ আটাইতকৈ মহান আয়াতটো হৈছে, আয়াতুল কুৰছী।

	কোৰআন কেনেকৈ পঢ়িব পাৰিম?
	[bookmark: _GoBack]কোৰআন শিকাৰ মাধ্যমত আৰু কোৰআন তিলাৱত শ্ৰৱণ কৰাৰ মাধ্যমত। যেনে- শ্বাইখ হুজাইফী আৰু হুচাৰী আদি প্ৰখ্যাত ক্বাৰীৰ তিলাৱত শ্ৰৱণ কৰিও শিকিব পাৰে।

	কোৰআন কেনেকৈ বুজি পাম?
	উম্মতৰ ডাঙৰ ডাঙৰ উলামাসকলে সংকলণ কৰা তাফছীৰ পঢ়ি আপুনি কোৰআন বুজিব পাৰিব।

	কোৰআন তাফছীৰ ক’ত পাম?
	বিনামূলীয়া তাফছীৰ পাবলৈ আপুনি মদীনাত অৱস্থিত বাদশ্বাহ ফাহাদ কোৰআন কমপ্লেক্সত যোগাযোগ কৰিব পাৰে।

	কোৰআনৰ পিছত আপুনি মোক কোনখন গ্ৰন্থ পঢ়িবলৈ উপদেশ দিব?
	মই আপোনাক ছহীহ হাদীছ গ্ৰন্থসমূহ অধ্যয়ন কৰাৰ উপদেশ দিওঁ।

	হাদীছৰ আটাইতকৈ উত্তম গ্ৰন্থ কোনখন?
	হাদীছৰ আটাইতকৈ উত্তম আৰু সঠিক গ্ৰন্থ হৈছে, “ছহীহ বুখাৰী”। উম্মতৰ সকলো মানুহেই এই ক্ষেত্ৰত একমত। লগতে মই আপোনাক উপদেশ দিম, তলত দিয়া লিংকত ক্লিক কৰি তাত থকা কিতাপসমূহ ডাউনলোড কৰি লব।

	আটাইতকৈ গুৰুত্বপূৰ্ণ হাদীছ কোনটো?
	আটাইতকৈ গুৰুত্বপূৰ্ণ হাদীছটো হৈছে, হাদীছে জিব্ৰীল। য’ত দ্বীনৰ তিনিটা পৰ্যায় উল্লেখ হৈছে। ইছলাম, ঈমান আৰু ইহছান।

	মোৰ আশংকা হয়, মই হয়তো ইছলাম সম্পৰ্কে শিকিব নোৱাৰিম?
	ভয় নকৰিব। বৰং আল্লাহৰ ওপৰত ভৰসা কৰক। আল্লাহেই আপোনাক সহায় কৰিব। দ্বীন একেবাৰেই সহজ। আল্লাহে যি পছন্দ কৰে আৰু যিবোৰ ভাল পায়, তেওঁ আপোনাক সেইবোৰ কৰাৰ তাওফীক দিয়ক।
আপুনি আমাৰ সৈতে ঘৰত বহিয়ে ছুন্নাহ কলেজৰ পৰা বিনামূলীয়াভাৱে শিক্ষা লব পাৰে। তলত ছুন্নাহ কলেজৰ লিংক দিয়া আছে।
শেষত মই আপোনাক নবী চাল্লাল্লাহু আলাইহি অছাল্লামৰ এই হাদীছৰ দ্বাৰা উপদেশ দিওঁ, য’ত তেখেতে কৈছেঃ«احْرِصْ عَلَى مَا يَنْفَعُكَ، وَاسْتَعِنْ بِاللهِ، وَلَا تَعْجِزْ».
অৰ্থঃ “যিটো তোমাৰ বাবে উপকাৰী, সেইটো অৰ্জন কৰিবলৈ আগ্ৰহী হোৱা, লগতে আল্লাহৰ সহায় কামনা কৰা, নিৰাশ নহ’বা”।

